PRIMĂRIA COMUNEI MACEA
COMPARTIMENT DE ASISTENȚĂ SOCIALĂ
_________________________________________________________________________________
RAPORT DE SPECIALITATE
NR.4442/24.04.2024
Al Proiectului de Hotărâre nr.57 din 24.04.2024
Privind reorganizarea Consiliului Comunitar Consultativ pentru sprijinirea activității de asistență socială și protecția copilului din Comuna Macea
Având în vedere:
· prevederile art.113 și art.114 din Legea nr.272 din 21 iunie 2004 , republicată, privind protecţia şi promovarea drepturilor copilului, cu modificările și completările ulterioare;
· prevederile art.12 din  Legea nr. 156 din 30 mai 2023, privind organizarea activităţii de prevenire a separării copilului de familie, cu modificările și completările ulterioare; 
· prevederile art.41 (1) din Legea  nr. 292 din 20 decembrie 2011Legea asistenţei sociale cu modificările și completările ulterioare; 
            Având în vedere  numărul în creștere  al cazurilor sociale cu care ne confruntăm la nivelul Compartimentului de asistență socială din cadrul Primăriei Macea, respectiv abandonul școlar la vârste foarte mici, fenomenul copiilor  cu părinți plecați la muncă in străinătate, familii vulnerabile fară resurse minime de subzistență, acordarea unor ajutoare în bani sau în natură pentru a sprijini familii sau persoane  aflate in situație de sărăcie extremă etc, activitatea  Consiliului Comunitar Consultativ fiind foarte necesară și importantă pentru sprijinirea activității de asistență socială.
        Consiliul Comunitar Consultativ nu se substituie autorităților locale având relații de colaborare cu acestea, funcționând pe bază de voluntariat.
Interesul superior al copilului este principiul și reperul de bază pentru toate deciziile care privesc copiii. Chiar dacă majoritatea cetățenilor, potențiali beneficiari  ai intervențiilor consiliului comunitar sunt dezavantajați sociali, ei trebuie tratați cu respect. Evitarea marginalizării și excluderii persoanelor defavorizate, indiferent de problemele specifice ale acestora( sărăcie, handicap fizic sau psihic, dependență de alcool sau substanțe psihotrope), încurajarea toleranței și a spritului de solidaritate intre membrii colectivității sunt premize de care depinde calitatea intervențiilor consiliului comunitar.
         Discreția , păstrarea confidențialității informațiilor cunoscute și utilizate la un moment dat de membrii consiliului comunitar constituie reguli de conduită general acceptate cu prilejul activităților de formare.
Activitățile compatibile cu natura și rolul Consiliului Comunitar Consultativ sunt următoarele:
· Informarea și consilierea cetățenilor comunității;
· Identificarea familiilor /copiilor care au nevoie de orice formă de sprijin; 
· Analizarea cazurilor identificate de membrii Consiliului Comunitar Consultativ sau supuse analizei acestuia de către primar sau Compartimentul asistență socială din cadrul aparatului de specialitate al Primăriei Macea;
· Recomandări de soluționare a cazurilor - acestea pot fi adresate persoanelor fizice 
( părinți, copii, funcționari din cadrul aparatului de specialitate al Primăriei Macea)
· Medierea conflictelor intrafamiliale, având în vedere respectarea vieții private și familiale;
· Activități de strângere de fonduri în folosul copiilor și familiilor aflate in dificultate; 
· Activități sistematice de binefacere;
· Mediatizarea activităților bordului comunitar;
· Analizarea unor aspecte sociale care privesc comunitatea în ansamblu;
· Recomandări adresate primarului sau consiliului local pentru ameliorarea unor situații sociale caracteristice comunității locale.

           În considerarea celor expuse, propunem Consiliului local Macea să aprobe Proiectul de hotărâre  nr.57/2024  privind reorganizarea Consiliului Comunitar Consultativ pentru sprijinirea activității de asistență socială și protecția copilului din Comuna Macea,  în forma în care a fost inițiat, fiind un demers necesar și oportun, cu impact pozitiv în activitatea de asistență socială.

Compartiment asistență socială,
Consilier superior,
Sferdian Florica-Mihaela

